laion/Wikipedia-Exotic huggingface dataset:
শেষ থেকে শুরু

শেষ থেকে শুরু ২০১৯ সালে মুক্তিপ্রাপ্ত একটি ভারতীয় বাংলা ভাষার অ্যাকশন-ড্রামা চলচ্চিত্র। চলচ্চিত্রটি পরিচালনা করেছেন রাজ চক্রবর্তী। চলচ্চিত্রটির গল্প, চিত্রনাট্য এবং সংলাপগুলি আদিত্য সেনগুপ্ত লিখেছিলেন। প্রযোজনা করেছেন জিৎ। এতে শ্রেষ্ঠাংশে অভিনয় করেছেন জিৎ, কোয়েল মল্লিক এবং রিতাভরি চক্রবর্তী। চলচ্চিত্রটির শুটিং লন্ডন, ঢাকা এবং কলকাতা জুড়ে হয়েছে। সিনেমাটি দর্শকদের কাছ থেকে ইতিবাচক পর্যালোচনা পেয়েছে। সিনেমাটি ওয়াটার অ্যান্ড ফায়ার উপন্যাস থেকে রূপান্তরিত হয়েছে। এটি বাংলাদেশি মুসলমানদের মধ্যে কিছু বিতর্ক সৃষ্টি করেছিল। এটি জিৎ এর পঞ্চাশতম চলচ্চিত্র। চলচ্চিত্রটিতে অনেকদিন পর জিৎ এবং কোয়েল মল্লিক কে একসাথে জুটি বাধতে দেখা যায়। লন্ডন যাওয়ার ফ্লাইটে পরিচয় হয় মাহিদ (জিৎ) ও পূজারিণীর (কোয়েল)। দুজনে দুজনকে পছন্দ করতে শুরু করে। খুব তাড়াতাড়িই সেই পছন্দ গড়ায় প্রেম অবধি। কিন্তু এইসব কিছুর পেছনেই লুকিয়ে থাকে মাহিদের জীবনের বিশাল সত্যি। পারিবারিক অশান্তির জেরে নিজের কাকাকেই ভুল করে খুন করে ফেলে মাহিদ। এই ঘটনার পরই নিজের ভাইকে নিয়ে লন্ডনে চলে আসে মাহিদ। সেখানেই তার দেখা পূজারিণীর সঙ্গে ও শুরু হয় মাহিদের জীবনের এক নতুন অধ্যায়ের। কিন্তু হঠাৎই গর্ভবতী হয় পূজারিণী। ঠিক সেই সময়তেই কিছু পারিবারিক সমস্যার কারণে মাহিদকে ফিরে যেতে হয় ঢাকা।কাকাকে ভুল করে গুলি করার অপরাধে ও পারিবারিক ব্যাবসার সুবিধার্থে মাহিদকে দেওয়া হয় এক অদ্ভুত শর্ত। যার দরুণ মাহিদকে বিয়ে করতে হয় ফরজানাকে (ঋতাভরী)। এদিকে মাহিদের জামাইবাবু পূজারিণীকে মাহিদের বিরুদ্ধে ভুল বোঝায়। মাহিদ লন্ডনে ফিরে এসে পূজারিণীকে অনেক খোঁজার চেষ্টা করে কিন্তু একজন খুনির সঙ্গে দেখা করতে রাজি হয় না পূজারিণী। মনের দুঃখে পূজারিণী ফিরে যায় কলকাতা। জীবন যুদ্ধ শুরু হয় দুপক্ষেরই। তার বাবা মেয়েকে প্রেগনেন্ট দেখে হতভম্ভ হয়ে যায় এবং তার বাবা তার উপর অভিমান করে তার সাথে কথা বলে না। এইভাবে কিছুদিন যাওয়ার পর একদিন পুজার পেটের ব্যাথায় মাটিতে পড়ে যায়। মেয়ের এই অবস্থা দেখে বাবা সহ্য করতে না পেরে তাকে হসপিটালে নিয়ে যায়। বাচ্চা হওয়ার পর নাতির দিকে চেয়ে পুজার বাবা সব মেনে নেই। এবং নাতির নাম রাখে মাহির। এদিকে মাহিরের বাবা-মা পূজার সাথে লন্ডনে ঘটে যাওয়া ঘটনার কথা জানতে পেরে মাহিরের বিয়ে দিয়ে দেয়। জিৎ - মাহির শেখ কোয়েল মল্লিক - পূজারিনী (পূজা) সৌরভ চক্রবর্তী-রাকিদ ঋতাভরী চক্রবর্তী ত্রিধা চৌধুরী "Sesh Thekhe Shuru Showtimes"। টাইমস অফ ইন্ডিয়া। ১১ সেপ্টেম্বর ২০১৯। সংগ্রহের তারিখ ১১ সেপ্টেম্বর ২০১৯।  "Saurav Chakraborty in Sesh Theke Suru - Times of India"। The Times of India (ইংরেজি ভাষায়)। সংগ্রহের তারিখ ২০২১-০৭-০৫।
পেটেন্ট, ডিজাইন ও ট্রেডমার্কস অধিদপ্তর

পেটেন্ট, ডিজাইন ও ট্রেডমার্কস অধিদপ্তর হল বাংলাদেশ সরকারের একটি অধিদপ্তর, যা পেটেন্ট, ডিজাইন ও ট্রেডমার্কসের জন্য দায়িত্বপ্রাপ্ত। এর সদরদপ্তর বাংলাদেশের রাজধানী ঢাকায় অবস্থিত। এটি শিল্প মন্ত্রণালয়ের আওতাধীন একটি বিভাগ। ট্রেডমার্ক আইন, ২০০৯ এবং ট্রেডমার্ক বিধি, ১৯৬৩ অনুসারে পেটেন্ট, ডিজাইন ও ট্রেডমার্কস অধিদপ্তর ট্রেডমার্ক রেজিস্ট্রেশন দিয়ে থাকে। ১৯৮৫ সালের ১১ই মে বাংলাদেশ সরকার ওয়ার্ল্ড ইন্টেলেকচুয়াল প্রোপার্টি অর্গানাইজেশনে যোগদান করে এবং ১৯৯৯ সালের ফেব্রুয়ারিতে প্যারিসে অনুষ্ঠিত ইন্ডাস্ট্রিয়াল প্রোপার্টি প্রোটেকশন কনভেনশনে যোগ দেয়। ১৯৮৯ সালে সংস্থানপন মন্ত্রণালয়ের আওতাধীন বিভাগ হিসেবে পেটেন্ট অফিস এবং ট্রেডমার্ক রেজিস্ট্রি অফিস দুটি কাজ শুরু করে। ২০০৩ সালে সরকার প্রাক্তন পেটেন্ট অফিস ও ট্রেডমার্কস রেজিস্ট্রি অফিস দুটি একীভূত করে পেটেন্ট, ডিজাইন ও ট্রেডমার্কস অধিদপ্তর প্রতিষ্ঠা করে এবং এটিকে শিল্প মন্ত্রণালয়ের অধীনে আনা হয়। এটি বাংলাদেশের মেধা সম্পদ সুরক্ষায় নতুন নতুন উদ্ভাবনের পেটেন্ট, ডিজাইন সত্ত্ব মঞ্জুর করা, পণ্য ও সেবার ট্রেডমার্ক ও ভৌগোলিক নির্দেশক পণ্য নিবন্ধন করে। বাংলাদেশ কপিরাইট অফিসের সাথে সমন্বয় করতে ব্যর্থ হওয়ার কারণে অফিসটির সমালোচনা হয়, উভয়ই বাংলাদেশে বুদ্ধিজীবীর সম্পত্তি সুরক্ষার জন্য দায়ী। ২০১৯ সালে পেটেন্ট, ডিজাইন ও ট্রেডমার্কস অধিদপ্তর নাম পরিবর্তন করে ইন্ডাস্ট্রিয়াল প্রপার্টি অফিস বাংলাদেশ নামকরণ করার প্রস্তাব করা হয়। এছাড়া জনবল ১১৩ জন থেকে বাড়িয়ে তিনগুণ করা, প্রধান পদের নাম মহাপরিচালক করা এবং অনলাইন কার্যক্রম বাড়ানোর চেষ্টা করা শুরু হয়। ২০২২ সালের এপ্রিল মাসে ‘বাংলাদেশ পেটেন্ট বিল-২০২১’ সংসদে পাস হয়। এই বিলে পেটেন্ট মালিকের স্বত্ব ১৬ বছর থেকে বাড়িয়ে ২০ বছর করা হয়। "ট্রেডমার্ক রেজিস্ট্রেশনের পদ্ধতি ও খরচ"। বিনির্মাণ। ২০১৫-১০-২৪। ২০১৯-০২-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৯-১২।  "TRIPS Agreement and Bangladesh"। The Daily Star (ইংরেজি ভাষায়)। ২ ফেব্রুয়ারি ২০১৬। সংগ্রহের তারিখ ১৩ ডিসেম্বর ২০১৭।  "বদলে যাচ্ছে পেটেন্ট ডিজাইন ও ট্রেডমার্কস অধিদপ্তর"। সমকাল। ২০২২-০৪-০৭ তারিখে মূল থেকে আর্কাইভ করা। সংগ্রহের তারিখ ২০১৯-০৯-১২।  "পেটেন্ট মেয়াদ এখন ২০ বছর, সংসদে বিল পাস"। www.dainikamadershomoy.com। সংগ্রহের তারিখ ৩ এপ্রিল ২০২২।
একলাখী জংশন রেলওয়ে স্টেশন

একলাখী হল হাওড়া–নিউ জলপাইগুড়ি রেলপথের একটি রেলওয়ে স্টেশন এবং এটি ভারতের পশ্চিমবঙ্গ রাজ্যের মালদহ জেলায় অবস্থিত। একলাখী–বালুরঘাট শাখা রেলপথ বালুরঘাটকে প্রধান রেলপথের সাথে সংযুক্ত করে। একলাখী ও বালুরঘাট শহরের মধ্যে ৮৭.২৬ কিমি (৫৪.২২ মাইল) দীর্ঘ একলাখী–বালুরঘাট রেলপথটি ২০০৪ সালে চালু হয়। হিলি পর্যন্ত একলাখি-বালুরঘাট শাখা রেলপথকে সম্প্রসারণের কথা ২০১০-১১-এর রেল বাজেটে ঘোষণা করা হয়। "Opening of Eklakhi-Balurghat new line"। Press Information Bureau। সংগ্রহের তারিখ ২০১১-১২-০১।  "Railway projects galore for Bengal"। The Hindu Business Line, 26 February 2010। সংগ্রহের তারিখ ২০১১-১২-১০।
ধর্মীয় দর্শন

ধর্মীয় দর্শন হলো কোন নির্দিষ্ট ধর্ম কর্তৃক অনুপ্রাণিত ও চালিত দার্শনিক চিন্তাধারা। এটা উদ্দেশ্য প্রণোদিত হতে পারে, একই সাথে ধর্ম প্রচারের কাজেও এটি ব্যবহৃত হতে পারে। প্রত্যেক ধর্মের আলাদা আলাদা দর্শন রয়েছে, যেমন: অ্যাজটেক দর্শন ইসলামি দর্শন ইহুদি দর্শন খ্রিস্টীয় দর্শন জৈন দর্শন তাওবাদী দর্শন বৌদ্ধ দর্শন শিখ দর্শন হিন্দু দর্শন হক, এ এন এম নূরুল (৮ জুন ২০১২)। "মুসলিম দর্শনের ক্রমবিকাশ"। দৈনিক কালের কণ্ঠ। সংগ্রহের তারিখ ১৯ অক্টোবর ২০২০।  বড়ুয়া, সীবলী (৬ মে ২০২০)। "বুদ্ধের ধর্ম ও দর্শন"। দেশ রূপান্তর। সংগ্রহের তারিখ ১৯ অক্টোবর ২০২০।  উইকিমিডিয়া কমন্সে ধর্মীয় দর্শন সংক্রান্ত মিডিয়া রয়েছে। প্রবেশদ্বার:  দর্শন ধর্ম
মো. সিদ্দিকুর রহমান

মোঃ সিদ্দিকুর রহমান (৬ ফেব্রুয়ারি ১৯৬৯) একজন বাংলাদেশী ব্যবসায়ী নেতা। তিনি বাংলাদেশ পোশাক প্রস্তুতকারক ও রপ্তানিকারক সমিতির (বিজিএমইএ) সাবেক সভাপতি এবং স্টার্লিং গ্রুপের চেয়ারম্যান। সভাপতি হওয়ার আগে তিনি বাংলাদেশ পোশাক প্রস্তুতকারক ও রপ্তানিকারক সমিতির সহ-সভাপতি (অর্থ) এবং দ্বিতীয় সহ-সভাপতি পদে ২০১০-২০১১ মেয়াদে এবং ২০১২-২০১৩ মেয়াদে দায়িত্ব পালন করেছিলেন। বাংলাদেশ আওয়ামী লীগের কেন্দ্রীয় শিল্প ও বাণিজ্য সম্পাদক এবং সদস্য সচিব বাংলাদেশ আওয়ামী লীগ কেন্দ্রীয় শিল্প ও বাণিজ্য বিষয়ক উপ-কমিটি। মো. সিদ্দিকুর রহমানের জন্ম ৬ ফেব্রুয়ারি ১৯৬৯ সালে পূর্ব পাকিস্তানের বরগুনা জেলায় (বর্তমান বাংলাদেশ)। তার পিতা আবদুল হামিদ হাওলাদার। মো. সিদ্দিকুর রহমান প্রথমে স্টার্লিং গার্মেন্টস লিমিটেড প্রতিষ্ঠা করেন। পরবর্তীতে তিনি স্টার্লিং অ্যাপেরেলস লিমিটেড, ইউনিকর্ন সোয়েটারস লিমিটেড, স্টার্লিং ডেনিমস লিমিটেড, স্টার্লিং ক্রিয়েশনস লিমিটেড, স্টার্লিং লন্ড্রি লিমিটেড, ব্যান্ডো ডিজাইন লিমিটেড, লায়লা স্টাইলস লিমিটেডের মতো আরও “স্টার্লিং গ্রুপ” এর অধীনে সংস্থা প্রতিষ্ঠা করেন। তিনি ঢাকা ক্লাব লিমিটেড, উত্তরা ক্লাব লিমিটেড, আর্মি গল্ফ ক্লাব লিমিটেড, অল কমিউনিটি ক্লাব লিমিটেড, বাংলাদেশ ক্লাব লিমিটেড, ঢাকা বোট ক্লাব লিঃ, অ্যাপারেল ক্লাব লিমিটেড এবং বনানী ক্লাব লিমিটেডের সদস্য। তিনি বিজিএমই এর সাবেক সভাপতি এবং বিজিএমইএ ইউনিভার্সিটি অব ফ্যাশন অ্যান্ড টেকনোলজির ট্রাস্টি বোর্ডের সদস্য। "বিনা প্রতিদ্বন্দ্বিতায় ডিএসই পরিচালক হলেন সিদ্দিকুর রহমান"। jagonews24.com। সংগ্রহের তারিখ ২৩ জুন ২০২১।  "President's Profile"। আগস্ট ২০, ২০১৮ তারিখে মূল থেকে আর্কাইভ করা। সংগ্রহের তারিখ আগস্ট ১৯, ২০১৮।  উইকিমিডিয়া কমন্সে মো. সিদ্দিকুর রহমান সংক্রান্ত মিডিয়া রয়েছে।
নন্দিতা স্বেতা

নন্দিতা স্বেতা একজন ভারতীয় চলচ্চিত্র অভিনেত্রী, যিনি সাধারণত তামিল এবং তেলুগু চলচ্চিত্রে অভিনয় করে থাকেন। কন্নড় চলচ্চিত্র "নন্দ লাভস নন্দিথা"-এ অভিনয়ের মাধ্যমে স্বেতা তার অভিনয় জীবন শুরু করেন। এরপর তিনি "আত্তাকাথি" (২০১২) এর মাধ্যমে তামিল ভাষার চলচ্চিত্রে আত্মপ্রকাশ করেন। স্বেতা ২০০৬ সালে স্নাতক সম্পূর্ণ করার পূর্বে ভিজে (ভিডিও জোকি) হিসেবে তার কধর্মজীবন শুরু করেন। তিনি ২০০৮ সালে কন্নড় ভাষার চলচ্চিত্র "নন্দ লাভস নন্দিতা" এর মাধ্যমে অভিনয় জগতে প্রবেশ করেন। তিনি চলচ্চিত্রটিতে নন্দিতা চরিত্রে অভিনয় করেন। তিনি ২০১২ সালে তার প্রথম তামিল চলচ্চিত্র "আত্তাকাথি" এ অভিনয় করেন। এই চলচ্চিত্রে অভিনয় এর জন্য তিনি প্রশংসিত হোন। এরপর তিনি দুরাই সেন্থিল্কুমার এর পরিচালনায় "এথির নিছাল" (২০১৩) চলচ্চিত্রে অভিনয় করেন। তিনি ভিজয় সেথুপাতি এর বিপরিতে কমেডি চলচ্চিত্র "ইধারকুথান আসাইপাত্তাই বালাকুমারা" চলচ্চিত্রে অভিনয় করেন। ২০১৪ সালে তার মুক্তিপ্রাপ্ত চলচ্চিত্রগুলি হলো মুন্ডাসপাত্তি, নালানাম নন্দিনিয়াম এবং এইন্ধাম থালাইমুরাই সিধা ভাইধিয়া সিগামানি। ২০১৫ সালে তিনি "উপ্পু কারুভায়াদু" এবং "পুলি" চলচ্চিত্রে অভিনয় করেন। ২০১৬ সালে তার "অঞ্জালা" এবং "এল্কাদিকি পোথাভু ছিন্নাভাদা" চলচ্চিত্রদুটি মুক্তি পায়। তিনি ফিল্মফেয়ার বেস্ট সাপোর্টিং এক্ট্রেস তেলুগু পুরস্কার জিতেন। ডিসেম্বর ২০১৭ সালে তার "উল্কুথু" চলচ্চিত্রটি মুক্তি পায়। "কালাকালাপ্পু ২" চলচ্চিত্রে তিনি অতিথি ভূমিকায় অভিনয় করেন। তার পরবর্তি মুক্তিপ্রাপ্ত চলচ্চিত্রগুলি হলো "কাথিরুপ্পোর পাত্তিয়াল" এবং "আসুরাভাধাম"। তাছাড়া তার দুটি তেলুগু ভাষার চলচ্চিত্র "স্রিনীভাসা কল্যানাম" (২০১৮) এবং "ব্লাফ মাস্টার" (২০১৯) মুক্তি পায়। তার বাড়ি ভারতের কর্ণাটক প্রদেশের বেঙ্গালুরুতে। যেখানে তার পিতা একজন ব্যবসায়ী এবং মা গৃহিনী। তার ছোট দুইজন ভাই রয়েছে। কন্ঠ শিল্পী "'I Will be Playing a Comedian'"। The New Indian Express। ১৩ মে ২০১৬ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৯।  "Nanditha Shwetha Interview"। Youtube।  "Archived copy"। ৫ মে ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-০৫-০৪।  "Karthi all praise for 'Attakathi'"। IndiaGlitz। ২৮ জুলাই ২০১২। ২৯ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১২।  "Attakathi team celebrates"। Sify। ২০ আগস্ট ২০১২। ২১ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১২।  Jeshi, K. (৪ অক্টোবর ২০১২)। "A good start"। Chennai, India: The Hindu। ১৭ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১২।  "Asuravadham press meet gallery"। silverscreen.in। সংগ্রহের তারিখ ২৭ জুন ২০১৮।  "Playing Innocent: The Nandita Sweta Interview"। Silverscreen.in। ২০ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৯।  "Nandita signs her next with Kaali and Ramdoss"। Deccanchronicle.com। সংগ্রহের তারিখ ৩১ ডিসেম্বর ২০১৭।  "Best Actor in a Supporting Role (Female): Nandita Swetha"। Timesofindia.indiatimes.com। সংগ্রহের তারিখ ৩১ ডিসেম্বর ২০১৭।  https://timesofindia.indiatimes.com/entertainment/tamil/movies/news/nandita-swetha-dubs-for-sonakshi-in-dabangg-3/articleshow/72816306.cms "Nandita Swetha, best Debut actress 2012"। Times of India। সংগ্রহের তারিখ ৩১ ডিসেম্বর ২০১৭।  উইকিমিডিয়া কমন্সে নন্দিতা স্বেতা সংক্রান্ত মিডিয়া রয়েছে। ইন্টারনেট মুভি ডেটাবেজে নন্দিতা স্বেতা (ইংরেজি)
অডলি মিলার

অডলি মন্তাগু মিলার (ইংরেজি: Audley Miller; জন্ম: ১৯ অক্টোবর, ১৮৬৯ - মৃত্যু: ২৬ জুন, ১৯৫৯) গ্লুচেস্টারশায়ারের ওয়েস্টবারি-অন-ট্রাইমের ব্রেনট্রি এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম-ফাস্ট বোলিংয়ে পারদর্শী ছিলেন অডলি মিলার। ১৮৯৫-৯৬ মৌসুম থেকে ১৯০৩ সাল পর্যন্ত অডলি মিলারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অডলি মিলার। ১৩ ফেব্রুয়ারি, ১৮৯৬ তারিখে পোর্ট এলিজাবেথে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। ১৮৯৫-৯৬ মৌসুমে ইংরেজ দলের সাথে দক্ষিণ আফ্রিকা গমন করেন। সফরকারী ঐ দলটি মূলতঃ মাইনর কাউন্টি কিংবা ক্লাব ক্রিকেটের সেরা খেলোয়াড়দের নিয়ে গঠন করা হয়েছিল। তন্মধ্যে, দলের খুব কমসংখ্যক খেলোয়াড়ই প্রথম-শ্রেণীর ক্রিকেটের সাথে যুক্ত ছিলেন। পরবর্তীকালে ঐ খেলাগুলো টেস্টের মর্যাদাপ্রাপ্ত হয়। মিলারও ঐ সফরে দলের অন্যতম অনিয়মিত প্রথম-শ্রেণীর ক্রিকেটার ছিলেন। ফেব্রুয়ারি, ১৮৯৬ সালে পোর্ট এলিজাবেথে অনুষ্ঠিত টেস্টে অভিষেক ঘটার পাশাপাশি প্রথম-শ্রেণীর ক্রিকেটে অভিষেক ঘটে অডলি মিলারের। ৪ ও ২০ রান তুলে উভয় ইনিংসে অপরাজিত ছিলেন তিনি। জর্জ লোহম্যানের ৭/৩৮ ও ৮/৭ বোলিংয়ের কল্যাণে সফরকারীরা খুব সহজেই ২৮৮ রানে বড়ো ব্যবধানে জয় তুলে নেয়। প্রসঙ্গত লোহম্যান হ্যাট্রিক করেছিলেন। ঐ সফরের পরবর্তী দুই টেস্টে আম্পায়ারের ভূমিকায় অবতীর্ণ হয়েছিলেন তিনি। মার্চ, ১৮৯৬ সালে জোহেন্সবার্গের ২য় টেস্ট ও কেপটাউনের ৩য় টেস্ট পরিচালনা করেন অডলি মিলার। ঐ খেলাগুলোয়ও জর্জ লোহম্যান তার বোলিংয়ের দাপট অব্যাহত রাখেন। ৯/২৮, ৩/৪৩ এবং ৭/৪২ ও ১/৪৫ পেয়েছিলেন। এরপর আর কোন টেস্টে কিংবা প্রথম-শ্রেণীর ক্রিকেটে আম্পায়ার হিসেবে খেলা পরিচালনা করেননি তিনি। দক্ষিণ আফ্রিকা থেকে ইংল্যান্ডে প্রত্যাবর্তন করে ১৯০৩ সাল থেকে অনেকগুলো বছর প্রথম-শ্রেণীর খেলায় অংশ নেন। সবগুলোই ছিল মেরিলেবোন ক্রিকেট ক্লাবের পক্ষে। পাশাপাশি উইল্টশায়ার কাউন্টি ক্রিকেট ক্লাবের পক্ষে খেলেন ও ১৯২০ সালে দলটির অধিনায়কের দায়িত্বে পালন করেন তিনি। ২৬ জুন, ১৯৫৯ তারিখে ৯০ বছর বয়সে ব্রিস্টলের ক্লিফটন এলাকায় অডলি মিলারের দেহাবসান ঘটে। তার ভাইপো টমাস মিলার ১৯০২ থেকে ১৯১৪ সময়কালে গ্লুচেস্টারশায়ারের পক্ষে প্রথম-শ্রেণীর ক্রিকেটে অংশগ্রহণ করেছিলেন। [১] ESPNcricinfo, ESPN, সংগ্রহের তারিখ: ১১ সেপ্টেম্বর ২০১৯ "England tour of South Africa, 1895/96 – 1st Test"। ESPNcricinfo। সংগ্রহের তারিখ ৪ সেপ্টেম্বর ২০১৯।  আর্থার হিল ক্রিস্টোফার হেসেলটাইন এক টেস্টের বিস্ময়কারী এসেক্স কাউন্টি ক্রিকেট ক্লাব ইংরেজ টেস্ট ক্রিকেটারদের তালিকা আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ইএসপিএনক্রিকইনফোতে অডলি মিলার (ইংরেজি) ক্রিকেটআর্কাইভে অডলি মিলার (সদস্যতা প্রয়োজনীয়) (ইংরেজি)
রেদোয়ান আহমেদ

রেদোয়ান আহমেদ একজন বাংলাদেশী রাজনীতিবিদ। লিবারেল ডেমোক্র্যাটিক পার্টির কেন্দ্রীয় নেতা। কুমিল্লা-৬ থেকে নির্বাচিত সাবেক সংসদ সদস্য ও প্রাক্তন প্রতিমন্ত্রী। রেদোয়ান আহমেদ ১৯৮৬ সালের নির্বাচনে জাতীয় পার্টির হয়ে কুমিল্লা-৬ থেকে প্রথম সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি স্বতন্ত্র প্রার্থী হিসেবে সাংসদ নির্বাচিত হন। ১৯৯৬ সালে যোগদেন বিএনপিতে। তিনি ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হয়েছিলেন। তিনি খালেদা জিয়ার দ্বিতীয় মন্ত্রিসভায় মুক্তিযুদ্ধ বিষয়ক প্রতিমন্ত্রী হিসাবে দায়িত্ব পালন করেছিলেন। ২০০৬ সালে বিএনপি ত্যাগ করে তিনি লিবারেল ডেমোক্র্যাটিক পার্টিতে যোগ দেন। তিনি লিবারেল ডেমোক্র্যাটিক পার্টির প্রেসিডিয়াম সদস্য। বর্তমানে তিনি লিবারেল ডেমোক্র্যাটিক পার্টির সাধারণ সম্পাদক। রেদোয়ান আহমেদ ব্যক্তিগত জীবনে মমতাজ আহমেদের সাথে বিবাহ বন্ধনে আবদ্ধ হন। "HC quashes cases against family members of Tariqul, Redwan, Salim"। The Daily Star (ইংরেজি ভাষায়)। ২৯ জুলাই ২০০৮। সংগ্রহের তারিখ ২০ ফেব্রুয়ারি ২০১৮।  "Police confiscate Redwan Ahmed's household items"। bdnews24.com। সংগ্রহের তারিখ ২০ ফেব্রুয়ারি ২০১৮।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Tofail, Sajeda, MK Anwar granted bail"। The Daily Star (ইংরেজি ভাষায়)। ২১ জুলাই ২০০৮। সংগ্রহের তারিখ ২০ ফেব্রুয়ারি ২০১৮।  "LDP trying to manage both sides!"। Poriborton। ২১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।  "LDP stages huger strike for Redwan's release"। The Daily Star (ইংরেজি ভাষায়)। ২৭ জুলাই ২০০৮। সংগ্রহের তারিখ ২০ ফেব্রুয়ারি ২০১৮।  "BNP asks allies to submit proposals"। The Daily Sun (ইংরেজি ভাষায়)। ২৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।
তেজস্বিন শঙ্কর

তেজস্বিন শঙ্কর (জন্ম ২১শে ডিসেম্বর ১৯৯৮) একজন ভারতীয় ক্রীড়াবিদ যিনি প্রতিদ্বন্দ্বিতা করেন হাই জাম্প ইভেন্টে।তিনি ভারতের জাতীয় রেকর্ডের অধিকারী যা তিনি ২০১৮-৪ এপ্রিল মাসে ২।২৯ মিটার লাফ দিয়ে অর্জন করেন। শঙ্কর জন্মগ্রহণ করেন ১৯৯৮ সালের ২১শে ডিসেম্বর দক্ষিণ দিল্লির সাকেত অঞ্চলের একটি তামিল পরিবার। তিনি পড়াশোনা করেছেন নতুন দিল্লির সরদার প্যাটেল বিদ্যালয় থেকে, যেখানে তিনি অষ্টম শ্রেণী পর্যন্ত ক্রিকেট খেলতেন; সেখানেই তার শারীরিক শিক্ষার শিক্ষকের প্রস্তাবে তিনি হাই জাম্প শুরু করেন। তিনি শীঘ্রই ইন্টার-স্কুল অ্যাথলেটিক্স ইভেন্টে পদক জয় শুরু করেন। তার বাবা, একজন আইনজীবী, ২০১৪ সালে রক্তের ক্যান্সার আক্রান্ত হয়ে মারা যান। শঙ্কর কানসাস স্টেট ইউনিভার্সিটি থেকে চার বছরের একটি অ্যাথলেটিক্স বৃত্তি লাভ করেন ২০১৭ সালে এবং সেখানে তিনি ব্যবসা প্রশাসন নিয়ে পড়াশোনা শুরু করেন। শংকর আপিয়া তে আয়োজিত ২০১৫ কমনওয়েলথ যুব গেমসের ২।১৪ মিটার লাফিয়ে নতুন একটি গেম রেকর্ড স্থাপন করেন এবং স্বর্ণ পদক জয় করেন। তিনি গুয়াহাটি তে আয়োজিত ২০১৬ দক্ষিণ এশিয়ান গেমস ২.১৭ মিটার লাফিয়ে রৌপ্য পদক জয় করেন। কুঁচকি আঘাতের কারণে, এশিয়ান জুনিয়র চ্যাম্পিয়নশিপে ষষ্ঠ স্থান অধিকার করেন এবং ২০১৬র বিশ্ব জুনিয়র চ্যাম্পিয়নশিপে অংশগ্রহণ করতে পারেননি ২০১৬-র নভেম্বরে কোয়েম্বাটুর-এ আয়োজিত জাতীয় জুনিয়র চ্যাম্পিয়নশিপে ১২ বছরের পুরানো জাতীয় রেকর্ড ২.২৫ মিটার ভেঙে ১৭ বছর বয়সী শঙ্কর ২।২৬ মিটার লাফ দিয়ে নতুন জাতীয় রেকর্ড স্থাপন করেন এবং আলোড়ন সৃষ্টি করেন। সেই বছরে তিনি ছিলেন বিশ্বের আইএএএফ জুনিয়র হাই জাম্পারদের মধ্যে তৃতীয় সেরা। তিনি ২০১৭ সালে স্লিপ ডিস্ক সংক্রান্ত অসুস্থতার জন্যে ছয় মাসের জন্য শয্যাশায়ী হয়ে পড়েন। ২০১৮র জানুয়ারিতে, শঙ্কর ২.১৮ মিটার লাফিয়ে হরিশংকর রায়-এর ইন্ডোর জাতীয় রেকর্ড ভেঙে দেন এবং সেই মাসেই আরো এক সেন্টিমিটার বেশি লাফিয়ে রেকর্ডের উন্নতিসাধন করেন।ফেব্রুয়ারি মাসে তিনি আমেস-এ আয়োজিত বিগ ১২ ইন্ডোর আথলেটিক্স চ্যাম্পিয়নশিপে আরও উন্নত করেন তার রেকর্ড ২.২৮ মিটার লাফিয়ে। ইংল্যান্ডের বার্মিংহ্যামে আয়োজিত ২০২২ কমনওয়েলথ গেমসে ২.২২মিটার লাফিয়ে তিনি ব্রোঞ্জ পদক জিতে নেন। Koshie, Nihal (২৫ ডিসেম্বর ২০১৬)। "Tejaswin Shankar is India's high jump hope"। The Indian Express। সংগ্রহের তারিখ ৩১ মার্চ ২০১৮।  "Record breaker Delhi high jumper Tejaswin Shankar idolises Sehwag"। Asianet India। ৭ মার্চ ২০১৮। ১ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৮।  Pritam, Norris (১৩ নভেম্বর ২০১৬)। "Tejaswin Shankar's journey from budding cricketer to high jump national record holder"। Firstpost। সংগ্রহের তারিখ ৩১ মার্চ ২০১৮।  "Tejaswin Shankar breaks senior national record"। Deccan Chronicle। ১১ নভেম্বর ২০১৬। সংগ্রহের তারিখ ৩১ মার্চ ২০১৮।  Rayan, Stan (২ মার্চ ২০১৮)। "Leap of faith"। The Hindu। সংগ্রহের তারিখ ৩১ মার্চ ২০১৮।  Srinivasan, Aneesh (১৮ জুলাই ২০১৭)। "Despite career-threatening injury, Tejaswin Shankar sets meet record"। The New Indian Express। সংগ্রহের তারিখ ৩১ মার্চ ২০১৮।  "Tejaswin Shankar breaks national high jump record, grabs bronze at Big 12 indoor championships"। scroll.in। ২৫ ফেব্রুয়ারি ২০১৮। সংগ্রহের তারিখ ৩১ মার্চ ২০১৮।
হাইড্রোজেন ক্লোরাইড

হাইড্রোজেন ক্লোরাইড হল বর্ণহীন জ্বলন্ত গ্যাস। এটি পানিতে দ্রবীভূত করতে হাইড্রোক্লোরিক অ্যাসিড তৈরি করে। এটি প্রথম "বিজ্ঞানী গ্লাবার" তৈরি করেছিলেন। তিনি এটিকে 'লবণের আত্মা' বলেছিলেন। এটি অ্যামোনিয়ার সাথে প্রতিক্রিয়া করে অ্যামোনিয়াম ক্লোরাইডের একটি সাদা ধোঁয়া তৈরি করে। এটি প্লাস্টিক তৈরিতে ব্যবহৃত হয়। এটি জল শোষণ করে তবে এটি বাতাসে মিস্ট তৈরি করতে পারে। সালফিউরিক অ্যাসিডের সাথে সোডিয়াম ক্লোরাইড বিক্রিয়া করে এটি তৈরি করা যেতে পারে। এটি হাইড্রোজেন এবং ক্লোরিন প্রতিক্রিয়া করে তৈরি করা যেতে পারে, তবে দ্রবীভূত সূর্যের আলোতে উপস্থিতি প্রতিক্রিয়া না হওয়া পর্যন্ত প্রতিক্রিয়া হিংস্র হয়। এটি সাধারণত মুরিয়াটিক অ্যাসিড হিসাবে পরিচিত এবং এটি বাতাসের চেয়ে ভারী। এটি একটি মেরু সমযোজী যৌগ এবং একটি অণু হিসাবে বিদ্যমান। এটি দাহনীয় এবং ছাঁটাইকে সমর্থন করে না। এটি পানিতে অত্যন্ত দ্রবণীয়। "hydrogen chloride (CHEBI:17883)"। Chemical Entities of Biological Interest (ChEBI)। UK: European Bioinformatics Institute। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:CRC91 Hydrogen Chloride. Gas Encyclopaedia. Air Liquide Tipping, E.(2002) [১]. Cambridge University Press, 2004. Trummal, A.; Lipping, L.; Kaljurand, I.; Koppel, I. A.; Leito, I. "Acidity of Strong Acids in Water and Dimethyl Sulfoxide" J. Phys. Chem. A. 2016, 120, 3663-3669. ডিওআই:10.1021/acs.jpca.6b02253 "NIOSH Pocket Guide to Chemical Hazards #0332" (ইংরেজি ভাষায়)। ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hydrogen chloride"। স্বাস্থ্য এবং জীবনের জন্য সহসা ঝুঁকিপূর্ণ। National Institute for Occupational Safety and Health (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কাজী আকবর উদ্দিন সিদ্দিক

কাজী আকবর উদ্দিন মোহাম্মদ সিদ্দিক ( ৭ জানুয়ারী ১৯২৪–৯ আগস্ট ২০০৪) বাংলাদেশ আওয়ামীলীগের প্রতিষ্ঠাকালীন সদস্য, মুক্তিযোদ্ধের সংগঠক, গনপরিষদ সদস্য ও তৎকালীন কুমিল্লা-৬ আসনের সংসদ সদস্য ছিলেন। কাজী আকবর উদ্দিন সিদ্দিক ৭ জানুয়ারী ১৯২৪ সালে ব্রিটিশ ভারতের পূর্ব বাংলার ব্রাহ্মণবাড়িয়ার নবীনগরের শ্রীরামপুর গ্রামে জন্ম গ্রহণ করেন। কাজী আকবর উদ্দিন সিদ্দিক বাংলাদেশ আওয়ামীলীগের প্রতিষ্ঠাকালীন সদস্য। মুক্তিযোদ্ধের সংগঠক ও কুমিল্লা-৬ নবীনগর আসন (বর্তমান ব্রাহ্মণবাড়িয়া-৬) হতে ১৯৭০ সালে গনপরিষদ সদস্য ও ১৯৭৩ সালে জাতীয় সংসদ সদস্য নির্বাচিত হন। নবীনগর উপজেলা আওয়ামী লীগের সভাপতি ও সাধারণ সম্পাদক পদে ছিলেন। ১৯৭১ সালে মহান মুক্তিযুদ্ধের সংগঠক ও মুক্তিযুদ্ধ চলাকালে ভারতের আগরতলা হাপানিয়া তিতাস ক্যাম্পের প্রধান ছিলেন এবং দিল্লী চকরিয়া বিহারের দেরাদুন থেকে বিশেষ প্রশিক্ষণ গ্রহণ করেন। মুক্তিযুদ্ধে বিশেষ অবদান রাখার জন্য তৎকালীন সরকার মেজর জেনারেল উপাধিতে ভূষিত করেন। তিনি ১৯৯৬ সালে আওয়ামীলীগ সরকারের সময়কালে ব্রাহ্মণবাড়িয়া জেলা মুক্তিযুদ্ধা যাচাই বাছাই কমিটির সভাপতি নির্বাচিত হন। কাজী আকবর উদ্দিন সিদ্দিক ৯ আগস্ট ২০০৪ সালে বঙ্গবন্ধু শেখ মুজিবুর মেডিকেল বিশ্ববিদ্যালয় (পিজি) হাসপাতালে ৮০ বছর বয়সে মারা যান। তার স্মরণে পারিবারিক ভাবে সিদ্দিক এমপি ফাউন্ডেশন গঠন করা হয়। ব্রাহ্মণবাড়িয়ার নবীনগরের শ্রীরামপুর গ্রামে তাকে দাফন করা হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "কাজী আকবর উদ্দিন সিদ্দিক"। Jugantor। সংগ্রহের তারিখ ২০১৯-০৯-১১।  "কাজী আকবর উদ্দিন সিদ্দিক"। প্রথম আলো। সংগ্রহের তারিখ ২০১৯-০৯-১১।  "কাজী আকবর উদ্দিন সিদ্দিক"। www.jugantor.com। সংগ্রহের তারিখ ২০১৯-০৯-১১।
নিহারী

নিহারী বা নেহারি একটি জনপ্রিয় মাংসমিশ্রিত ঝোলযুক্ত খাদ্যবিশেষ। অষ্টাদশ শতাব্দীতে ভারতীয় উপমহাদেশে মুঘল সাম্রাজ্যে এটির উৎপত্তি হয়। আরবি ভাষার নাহার শব্দটির অর্থ দিনের বেলা, এই খাবারটি সাধারণত সকাল বেলার নাস্তাতে খাওয়া হয় বলে এহেন নামকরণ করা হয়েছে। এটি মূলত গরুর মাংস, মেষশাবক ও ভেড়ার মাংস, ছাগলের মাংস ও কখনো কখনো মুরগি এবং অস্থি মজ্জা দিয়ে রান্না করা হয়। নিহারী রান্না করার জন্য মাংশকে ৬-৮ ঘণ্টা ধরে হাঁড়িতে করে রান্না করা হয়। এর ফলে মাংস নরম তুলতুলে রূপ ধারণ করে। নান রুটি বা লুচির সাথে এটি খাওয়া হয়। নিহারী নামটি আরবি নাহার (نهار) থেকে এসেছে, যার অর্থ "সকাল"; এটি মূলত মুঘল সাম্রাজ্যের নবাবরা ফজরের নামাজের পর সকালের নাস্তা হিসেবে খেতেন। "ঢাকা স্মৃতি বিস্মৃতির নগরী"। ২য় খণ্ড। মুনতাসীর মামুন। পৃষ্ঠা ১১৪। অনন্যা পাবলিকেশন। আইএসবিএন 9847010501902। সেনগুপ্তা, সুস্মিতা (৩ জানুয়ারি ২০১৮)। "Nihari: History Of The Meaty and Buttery Breakfast Staple of The Mughals"। এনডিটিভি ফুড। সংগ্রহের তারিখ ৩ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ম্যাশোনাল্যান্ড ক্রিকেট দল

ম্যাশোনাল্যান্ড ক্রিকেট দল জিম্বাবুয়ের ম্যাশোনাল্যান্ড প্রদেশের প্রতিনিধিত্বকারী প্রথম-শ্রেণীভূক্ত ক্রিকেট দলবিশেষ। ১৯৯৪ সাল থেকে ২০০৭ সালে লোগান কাপের পুণর্গঠন পূর্ব-পর্যন্ত দলটি অংশ নেয়। হারারে স্পোর্টস ক্লাব গ্রাউন্ডে দলটি তাদের নিজেদের খেলাগুলোর অধিকাংশ আয়োজন করে থাকে। ১৯৯৬-৯৭ মৌসুমে জেমস কার্টলি এবং ১৯৯৪, ১৯৯৫ ও ২০০৩ সালে অ্যান্ডি ফ্লাওয়ার ম্যাশোনাল্যান্ডের পক্ষে খেলেছিলেন। লোগান কাপ (৯) - ১৯৯৩-৯৪, ১৯৯৬-৯৭, ১৯৯৭-৯৮, ১৯৯৯-২০০০, ২০০০-০১, ২০০১-০২, ২০০২-০৩, ২০০৩-০৪, ২০০৪-০৫ Wisden Cricketers Almanack (annual) History of Logan Cup Domestic records